मिलावट से भी कुपोषण को जन्म मिलता है। भारत के व्यापारी वर्ग ने खाद्य पदार्थों में मिलावट करके अपने लाभ को बढ़ाने के प्रयास करने में काफी बदनामी कमाई है। दुग्ध की आपूर्ति करने वाले दूध में पानी ही नहीं पाउडर भी मिलाते हैं। ऐसा दुग्ध पोषण प्रदान करना तो दूर अपच¸ पेचिश आदि बीमारी भी उत्पन्न करता है। खाद्य तेल तो मुश्किल से शुद्ध प्रकार के उपलब्ध होते हैं। बिना मिलावट के शब्द की उपलब्धता अत्यंत कठिन हो गई है। पिसे हुए मसालों में तो बहुधा मिलावट होती है। अन्य प्रकार की मिलावट का उल्लेख किए जाने की आवश्यकता नहीं है क्योंकि यह भारत में बहुत अधिक है इस अपराधी क्रिया को रोकने हेतु सख्त कानून भी हैं किंतु निहित स्वार्थ वाले बुराई को समाप्त करने के रास्ते में आ जाते हैं। मिलावट करने वालों को और अधिक कठोर दंड दिए जाने की आवश्यकता है और इस प्रकार के अपराधी व्यापारियों की पहचान किए जाने हेतु अभियान चलाया जाना चाहिए।